Ρέιτσελ Βάις

Η Ρέιτσελ Χάννα Βάις (αγγλικά: Rachel Hannah Weisz), (γενν. 7 Μαρτίου 1970) είναι Αγγλίδα ηθοποιός, βραβευμένη με Όσκαρ και Χρυσή Σφαίρα.

Η Βάις ξεκίνησε την καριέρα της στις αρχές της δεκαετίας του 1990 όταν και εμφανίστηκε στις ταινίες Inspector Morse, Scarlet and Black και Advocates II. Έκανε το κινηματογραφικό της ντεμπούτο στην ταινία Death Machine (1994). Η πρώτη της εμφάνιση στο Χόλυγουντ ήταν στην ταινία Chain Reaction (1996), μαζί με τους Κιάνου Ριβς και Μόργκαν Φρίμαν.

Έχει επίσης εργαστεί στο θέατρο. Η αναγνώρισή της στο θεατρικό σανίδι ήρθε με την διασκευή του έργου του Noël Coward, Design for Living (1994), το οποίο της χάρισε το βραβείο London Critics' Circle στην κατηγορία του πιο υποσχόμενου πρωτοεμφανιζόμενου. Οι ερμηνείες της Βάις περιλαμβάνουν επίσης την παραγωγή της Donmar Warehouse στο έργο του Τέννεσι Ουίλιαμς, Suddenly, Last Summer (1999) και το έργο Λεωφορείον ο Πόθος (2009). Ο ρόλος της ως Blanche DuBois στην τελευταία παράσταση της χάρισε το βραβείο Ολίβιε Α' Γυναικείου Ρόλου.

Η Βάις έγινε ευρύτερα γνωστή στο κοινό με την πραταγωνιστική συμμετοχή της στις ταινίες Η μούμια το 1999 και Η μούμια επιστρέφει το 2001. Ακολούθησαν οι ταινίες Εχθρός προ των πυλών (2001), Για ένα αγόρι (2002), Constantine (2005) και Η πηγή της ζωής του Ντάρεν Αρονόφσκι. Για τον Β' Γυναικείο Ρόλο στο θρίλερ-δράμα Ο επίμονος κηπουρός (2005), μαζί με τον Ρέιφ Φάινς, έλαβε ένα Όσκαρ, μια Χρυσή Σφαίρα και ένα βραβείο Guild. Το 2006, η Βάις έλαβε ένα βραβείο BAFTA Καλύτερης Ηθοποιού της Χρονιάς. Πρωταγωνίστησε στην ταινία Oz the Great and Powerful (2013) και εμφανίστηκε σε δυο ταινίες που συμμετείχαν στο Φεστιβάλ Κινηματογράφου των Καννών το 2015, Νιότη και Ο αστακός.

Η Βάις ενσάρκωσε την Ντέμπορα Λίπσταντ στην ταινία Άρνηση (2016), βασισμένη στο βιβλίο της Λίπσταντ και σε σκηνοθεσία του Μικ Τζάκσον. Το 2017, πρωταγωνίστησε στην κινηματογραφική διασκευή του My Cousin Rachel, βασισμένη στο ομώνυμο μυθιστόρημα της Daphne du Maurier.

 Βιογραφία 

Η Βάις γεννήθηκε στις 7 Μαρτίου 1970 στο Ουέστμινστερ του Λονδίνου και μεγάλωσε στο προάστιο Hampstead Garden. Ο πατέρας της, Τζορτζ Βάις, είναι εφευρέτης εβραϊκής καταγωγής από την Ουγγαρία. Η μητέρα της, Έντιθ Ρουθ (πέθανε τον Μάρτιο του 2016), ήταν δασκάλα και ψυχολόγος από την Αυστρία. Οι γονείς της κατέφυγαν στο Ηνωμένο Βασίλειο για να γλιτώσουν από τους Ναζί. Ο αιδεσιμότατος Τζέιμς Παρκς βοήθησε την μητέρα της και την οικογένεια της μητέρας της να φύγουν από την Αυστρία για την Αγγλία. Ο πατέρας της κατάγεται από εβραϊκή οικογένεια. Η καταγωγή της μητέρας της είναι αυστριακή, εβραϊκή και ιταλική. Η μητέρα της Βάις ασπάστηκε τον ιουδαϊσμό όταν παντρεύτηκε τον πατέρα της Βάις. Ο μητρικός παππούς της Βάις ήταν ο Alexander Teich, Εβραίος ακτιβιστής. Έχει μια μικρότερη αδερφή, την Μίνι Βάις, η οποία είναι φωτογράφος.

Οι γονείς της Βάις τάχθηκαν υπέρ των τεχνών και ενθάρρυναν τα παιδιά τους να διαμορφώσουν μια προσωπική άποψη για αυτές. Η Βάις άφησε το North London Collegiate School και φοίτησε για ένα χρόνο στο Benenden School ενώ συνέχισε στο σχολείο θηλέων Σαιντ Πωλ.

Αναγνωρισμένη για την ομορφιά της ως "αγγλικό τριαντάφυλλο", η Βάις ξεκίνησε το μόντελινγκ σε ηλικία 14 ετών. Το 1984, έλαβε αναγνώριση όταν απέρριψε μια πρόταση να πρωταγωνιστήσει στην ταινία King David με τον Ρίτσαρντ Γκιρ.

Η εκπαίδευσή της ολοκληρώθηκε στο Κέιμπριτζ όπου σπούδασε αγγλική φιλολογία. Κατά τα ακαδημαϊκά της χρόνια, εμφανίστηκε σε αρκετές φοιτητικές παραστάσεις και δημιούργησε μια φοιτητική θεατρική ομάδα δράματος που είχε τον τίτλο Cambridge Talking Tongues. Η θεατρική ομάδα της κέρδισε ένα φοιτητικό βραβείο δράματος στο Φεστιβάλ Fringe στο Εδιμβούργο το 1991 για την ταινία Slight Possession, την οποία σκηνοθέτησε ο Ντέιβιντ Φαρ. Η φοιτητική ομάδα δράματος διαλύθηκε το 1993.

 Καριέρα 

Έχει πρωταγωνιστήσει σε πολλές επιτυχημένες ταινίες, όπως Η Μούμια, Η Μούμια Επιστρέφει, Για ένα Αγόρι, Κόνσταντιν και Οι Ένορκοι. Ο σπουδαιότερος ρόλος της καριέρας της μέχρι στιγμής, ήταν αυτός στον Επίμονο Κηπουρό όπου έπαιξε μια ακτιβίστρια που δολοφονήθηκε, δίπλα στον Ρέιφ Φάινς. Ο ρόλος αυτός της χάρισε το Όσκαρ β' γυναικείου ρόλου το 2006 και την καθιέρωσε σαν σταρ πρώτης κατηγορίας.

 Προσωπική ζωή 

Το καλοκαίρι του 2001 η Βάις ξεκίνησε να έχει σχέση με τον αμερικανό σκηνοθέτη Ντάρεν Αρονόφσκι, με τον οποίο συναντήθηκε στα παρασκήνια του Almeida Theatre στο Λονδίνο, όπου πρωταγωνιστούσε στο The Shape of Things. Η Βάις μετακόμισε στην Νέα Υόρκη με τον Αρονόφσκι το επόμενο έτος; το 2005 αρραβωνιάστηκαν. Ο γιος τους Χένρι Τσανς γεννήθηκε το 2006 στην Νέα Υόρκη. Το ζευγάρι κατοικούσε στο Μανχάταν. Τον Νοέμβριο του 2010, η Βάις και ο Αρονόφσκι ανακοίνωσαν ότι ζούσαν χωριστά για μήνες αλλά παραμένουν στενοί φίλοι και έχουν αποφασίσει να μεγαλώσουν τον γιο τους μαζί στην Νέα Υόρκη.

Τον Δεκέμβριο του 2010 η Βάις ξεκίνησε να έχει σχέση με τον Άγγλο ηθοποιό Ντάνιελ Κρεγκ και παντρεύτηκαν στις 22 Ιουνίου 2011 σε ιδιωτική τελετή στην Νέα Υόρκη, με μόνο τέσσερις καλεσμένους, συμπεριλαμβανομένων του γιου της Βάις και της κόρης του Κρεγκ.http://www.dailymail.co.uk/tvshowbiz/article-2008223/Rachel-Weisz-James-Bond-star-Daniel-Craig-marry-New-York-State.html Τον Απρίλιο του 2018 ανακοινώθηκε ότι περιμένουν το πρώτο τους παιδί.

Το 2009, η Βάις εξέφρασε τις απόψεις της για το μπότοξ στο Harper's Bazaar – "Θα πρέπει να απαγορευτεί για τους ηθοποιούς, όπως απαγορεύονται τα στεροειδή για τους αθλητές. Η υποκριτική αφορά εξ ολοκλήρου την έκφραση «γιατί θα θέλατε να σιδερώσετε ένα συνοφρύωμα;» και πυροδότησε πλήθος από σχόλια. Καθ' όλη την καριέρα της, έχει γίνει εξώφυλλο σε περιοδικά όπως τα insideKENT, Vogue και Esquire. Είναι μούσα του σχεδιαστή μόδας Narciso Rodriguez και έγινε παγκόσμια πρέσβης για την L'Oréal το 2010.

 Φιλμογραφία 

 Κινηματογράφος 
ΈτοςΤίτλοςΡόλοςΣημειώσεις1994Death MachineJunior Executive1994White GoodsElaine1996Chain ReactionDr. Lily Sinclair1996Stealing BeautyMiranda Fox1997BentΕκδιδόμενη1997Going All the WayMarty Pilcher1997Swept from the SeaAmy Foster1997I Want YouHelen1998My Summer with DesRosie1998The Land GirlsAgapanthus1999Η ΜούμιαEvelyn Carnahan1999SunshineGreta1999Tube TalesAngelaRosebud2000Beautiful CreaturesPetula2000This Is Not an Exit: The Fictional World of Bret Easton EllisLauren Hynde2001Εχθρός προ των πυλώνTania Chernova2001Η Μούμια επιστρέφειEvelyn Carnahan O'Connell / Νεφερτίτη2002Για ένα ΑγόριRachel2003ConfidenceLily2003The Shape of ThingsEvelyn Ann Thompson2003Runaway JuryMarlee2004EnvyDebbie Dingman2005ConstantineAngela Dodson / Isabel Dodson / Mammon2005Ο επίμονος κηπουρόςTessa Quayle2006Η Πηγή της ΖωήςIsabel Creo2006EragonSaphira (voice)2007Fred ClausWanda2007My Blueberry NightsSue Lynne2008Definitely, MaybeSummer Hartley2008The Brothers BloomPenelope2009The Lovely BonesAbigail Salmon2009AgoraHypatia2010The WhistleblowerKathryn Bolkovac2011360Rose2011Dream HouseLibby Atenton2011The Deep Blue SeaHester Collyer2012Η κληρονομιά του ΜπορνDr. Marta Shearing2013Οζ: Μέγας και ΠαντοδύναμοςEvanora2014Whitey: United States of America v. James J. BulgerHerselfDocumentary2015Ο ΑστακόςShort Sighted Woman2015ΝιότηLena Ballinger2016Complete UnknownAlice Manning2016Το Φως Ανάμεσα στους ΩκεανούςHannah Roennfeldt2016ΆρνησηΝτέμπορα Λίπσταντ2017My Cousin RachelRachel Ashley2017ΑνυπακοήRonit KrushkaAlso producer2017The MercyClare Crowhurst2018Η ΕυνοούμενηSarah Churchill  2021 Black Widow Melina Vostokoff  2025 Thunderbolts* Post-production

 Τηλεόραση 
ΈτοςΤίτλοςΡόλοςΣημειώσεις1992Advocates IISarah Thompsonτηλεοπτική ταινία1993Inspector MorseArabella BaydonΕπεισόδιο : "Twilight of the Gods"1993Tropical HeatJoeyΕπεισόδιο : "His Pal Joey"1993Scarlet and BlackMathildeτηλεοπτική μίνι σειρά1994Seventeenτηλεοπτική ταινία μικρού μήκους1994Screen TwoBeccaΕπεισόδιο : "Dirtysomething"2010The SimpsonsDr. Thurmond (voice)Επεισόδιο : "How Munched Is That Birdie in the Window?"2011Page EightNancy Pierpanτηλεοπτική ταινία 2023 Dead Ringers Elliot and Beverly Mantle Ηγετικός ρόλος, επίσης και executive producer. Τηλεοπτική μίνι σειρά. What If...? Melina Vostokoff (φωνή) Σεζόν 2, επεισόδιο: «What If... Captain Carter Fought the Hydra Stomper?»

 Θέατρο 
ΈτοςΈργοΡόλοςΘέατρο1994Design for LivingGildaGielgud Theatre1999Suddenly Last SummerCatherineDonmar Warehouse1999The Shape of ThingsEvelyn Ann ThompsonAlmeida Theatre2001The Shape of ThingsEvelyn Ann ThompsonPromenade Theatre2009A Streetcar Named DesireBlanche DuBoisDonmar Warehouse2013BetrayalEmmaEthel Barrymore Theatre2016PlentySusan TraherneThe Public Theater

 Βραβεία 
ΈτοςΒραβείοΚατηγορίαΤαινίαΑποτέλεσμα1999Saturn AwardsBest ActressThe MummyΥποψηφιότηταBlockbuster Entertainment AwardsFavorite Actress – ActionΥποψηφιότηταGenie AwardsBest Supporting ActressSunshineΥποψηφιότητα2002Empire AwardsBest British ActressThe Mummy ReturnsΥποψηφιότητα2005British Independent Film AwardBest ActressThe Constant GardenerΝίκηGolden Globe AwardBest Supporting Actress – Motion PictureΝίκη2006Academy AwardBest Supporting ActressΝίκηScreen Actors Guild AwardFemale Actor in a Supporting RoleΝίκηCritics' Choice Movie AwardBest Supporting ActressΥποψηφιότηταBAFTA AwardBest ActressΥποψηφιότηταLondon Critics' Circle Film AwardBritish Actress of the YearΝίκηSan Diego Film Critics Society AwardBest Supporting ActressΝίκηOnline Film Critics Society AwardΥποψηφιότητα2012Genie AwardsBest Performance by an Actress in a Leading RoleThe WhistleblowerΥποψηφιότηταVancouver Film Critics CircleBest Actress in a Canadian FilmΥποψηφιότητα39th Evening Standard British Film AwardsBest ActressThe Deep Blue SeaΥποψηφιότηταLondon Film Critics' CircleBritish Actress of the YearΥποψηφιότηταNew York Film Critics Circle AwardsBest ActressΝίκηGolden Globe AwardsActress in a Motion Picture – DramaΥποψηφιότητα2015European Film AwardsBest ActressYouthΥποψηφιότητα

 Παραπομπές 

 Εξωτερικοί σύνδεσμοι 



 Rachel-Weisz.net  Ιστοσελίδα θαυμαστών

Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Βραβευμένες με BAFTA B' Γυναικείου Ρόλου
Κατηγορία:Βραβευμένες με Χρυσή Σφαίρα Β΄ Γυναικείου Ρόλου
Κατηγορία:Αγγλίδες ηθοποιοί κινηματογράφου
Κατηγορία:Αμερικανίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Αμερικανίδες ηθοποιοί τηλεόρασης
Κατηγορία:Βρετανοί Εβραίοι
Κατηγορία:Αγγλίδες ηθοποιοί θεάτρου
Κατηγορία:Αμερικανίδες ηθοποιοί θεάτρου